CELEX: 62007TN0042
Language: da
Date: 2007-02-16 00:00:00
Title: Sag T-42/07: Sag anlagt den 16. februar 2007 — Dow Chemical m.fl. mod Kommissionen

14.4.2007   
            
            
               DA
            
            
               Den Europæiske Unions Tidende
            
            
               C 82/47
            
         Sag anlagt den 16. februar 2007 — Dow Chemical m.fl. mod Kommissionen
   (Sag T-42/07)
   (2007/C 82/100)
   Processprog: engelsk
   Parter
   
      Sagsøgere: Dow Chemical Company (Midland, Amerikas Forenede Stater), Dow Deutschland Inc. (Schwalbach, Tyskland), Dow Deutschland Anlagengesellschaft mbH (Schwalbach, Tyskland) og Dow Europe GmbH (Horgen, Schweiz) (ved lawyers D. Schroeder, P. Matthey og T. Graf)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Dow Chemical Company anmoder Retten om at annullere beslutningen, for så vidt som den vedrører selskabet.
            
         
               —
            
            
               Dow Deutschland Inc. anmoder Retten om at annullere beslutningens artikel 1, for så vidt som det herved fastslås, at Dow Deutschland Inc. overtrådte artikel 81 EF og 53 EØS fra 1. juli 1996.
            
         
               —
            
            
               Alle sagsøgerne (subsidiært, Dow Chemical Company) anmoder Retten om at foretage en væsentlig nedsættelse af de bøder, de er blevet pålagt.
            
         
               —
            
            
               Alle sagsøgere anmoder Retten om
               
                           —
                        
                        
                           at tilpligte Kommissionen for De Europæiske Fællesskaber at betale sagsøgernes omkostninger vedrørende retlig bistand samt andre med denne sag forbundne omkostninger, herunder sagsøgernes omkostninger i forbindelse med den bankgaranti, der er stillet i anledning af de bøder, der er blevet pålagt sagsøgerne og som foreligger til påkendelse for Retten, og
                        
                     
                           —
                        
                        
                           at træffe sådanne foranstaltninger, som Retten finder passende.
                        
                     
         Søgsmålsgrunde og væsentligste argumenter
   Sagsøgerne har ved deres søgsmål nedlagt påstand om delvis annullation af Kommissionens beslutning K(2006) 5700 endelig udg. af 29. november 2006 i sag COMP/F/38.638 — Butadiengummi samt styrenbutadiengummi fremstillet ved emulsion polymerisation, hvorved Kommissionen fastslog, at sagsøgerne i fællesskab med andre virksomheder havde tilsidesat artikel 81 EF og artikel 53 EØS, idet de havde fastsat målpriser for produkterne, delt kunder gennem ikke-angrebsaftaler og udvekslet følsomme forretningsoplysninger vedrørende priser, konkurrenter og kunder i sektorerne for butadiengummi og styrenbutadiengummi fremstillet ved emulsion polymerisation.
   Sagsøgerne gør til støtte for deres søgsmål tre hovedanbringender gældende:
   
                
            
            
               Med det første anbringende, der er opdelt i tre led, gør Dow Chemical Company (herefter »TDCC«) gældende, at Kommissionen foretog urigtig retsanvendelse, a) da den lagde til grund, at TDCC havde begået en overtrædelse med støtte i den antagelse, at et helejet datterselskab i det væsentlige følger de anvisninger, der gives af moderselskabet, uden at kontrollere, hvorvidt moderselskabet faktisk havde udøvet en sådan beføjelse, b) da den pålagde selskabet en bøde, idet den lagde til grund, at selskabet var ansvarlig for overtrædelser begået af dets datterselskaber og c) idet den undlod at foretage et skøn ved afgørelsen af, hvorvidt beslutningen skulle rettes til TDCC eller ej.
            
         
                
            
            
               Dow Deutschland Inc. og TDCC gør med det andet anbringende gældende, at Kommissionen foretog en urigtig gengivelse af de faktiske omstændigheder og en urigtig retsanvendelse, da den fastslog varigheden af Dow Deutschland Inc.'s deltagelse i overtrædelsen, idet den valgte den 1. juli 1996 som dato for overtrædelsens begyndelse.
            
         
                
            
            
               Med det tredje anbringende gør sagsøgerne gældende, at Kommissionen foretog urigtig gengivelse af de faktiske omstændigheder og urigtig retsanvendelse, da den fastlagde grundbeløbet for de bøder, der blev pålagt selskaberne. Det hævdes nærmere, at der blev handlet urigtigt i forbindelse med bedømmelsen af overtrædelsens grovhed, Kommissionens forskelsbehandling ved fastsættelsen af bødernes grundbeløb, den multiplikationsfaktor, som Kommissionen anvendte med henblik på at give bøderne en tilstrækkelig afskrækkende virkning, og endelig den under hensyn til overtrædelsens varighed foretagne forhøjelse af grundbeløbet for bøderne.